
ИЗ ИСТОРИЈСКЕ ТОПОНИМИЈЕ ПЉЕВАЉСКОГ КРАЈА 


У складу са општим знањима о етничкој прошлости овог дела Бал кана, у 
пљеваљском крају, као и уопште на српској територији, ваља рачунати са три 
главна топонимијска слоја. Основни слој је свугдеонај који је настао ујезику 
чијој територији дато подручје припада, у нашем случају - словенски. У одно- 
су на њега издваја се један ранији - „под-слој”, или супстрат, и један познији 
- „при-слој”, или адстрат. Појмом супстрата обухватамо сва имена која су 
носиоци основног слоја, у нашем случају Словени, преузели од ранијег ста- 
новништва, а појмом адстрата она, која су у њихову употребу ушла из других 
језика који су се упоредо са словенским говорили на овом тлу. 

Сваки од ова три главна слоја може се asube раслајати. Тако у склопу 
супстрата разликујемо старији предримски слој -у који спадају имена поре- 
клом из језика који су се на овом тлу говорили до римских освајања: пре 
свега илирског (у ширем смислу речи), поред тога свакако и келтског, а мо- 
жда и из неких још ранијих идиома, чије носиоце нисмо у стању ни да име- 
нујемо - и млађи латински, настао у доба римске власти. Основни, словен- 
ски слој могао би се поделити на примарно словенско именовање новопо- 
седнутих предела у првим вековима након досељења Словена на Балкан, и 
на секундарно преименовање појединих географских објеката, из разних раз- 
лога, у доцнијим временима. У склопу адстрата издвајају се по својој важно- 
сти ранији влашки (румунски) и доцнији турски слој. 

Раслојавање топонимије једног подручја може се извршити на два начи- 
на. Најједноставније је разврставање по времену прве потврде у писаним 
изворима. Оно би било могуће у идеалној ситуацији, када бисмо из свих 
наведених раздобља: предримског, римског, раносредњовековног итд. рас- 
полагали довољним бројем писаних потврда овдашњих топонима. Нажалост, 
кад је реч о пљеваљском крају, а мање-више и уопште о српским земљама, 
далеко смо од тога. Ствари стоје тако да за'читав велики простор између 
Лима и Неретве једва да из целог античког доба имамо иједан поуздан гео- 

графски податак. За пљеваљски крај, као што је познато, изворни подаци 
нам се своде на једно једино слово, фамозно S. којим је почињао назив муни- 
ципија на месту данашњих Пљеваља и које је дало повода за многе покушаје 
допуне. Ни за раносредњовековно раздобље нисмо у много бољем положа- 
ју; релативно честе и континуиране потврде овдашњих топонима почињу 
тек од позног средњег века. Ипак имамо основа да претпоставимо да понека 
имена први пут забележена тек почетком XV столећа у дубровачким писми- 
ма, или још доцније у турским пописима, па чак и нека за која немамо писа- 
не потврде пре модерног доба, припадају, својим постањем, оним најрани- 
јим слојевима. Оно на чему се такав суд може засновати је необјашњивост 
имена из језичког стања савременог његовом првом запису. Име реке Лим 
забележено је први пут у XII веку, али се не да тумачити из старосрпских 
језичких средстава, па се са доста сигурности сме узети за предсловенско 
(Skok II 303; Loma 1991, 109 д.). Други хидроним, Зебуђа, познат нам је тек 
из новијих записа, али лично име које му је у основи, Здебуд, прасл. *Shdebodt 
изобичајило се код Срба много раније; располажемо само још једном њего- 
вом посредном потврдом, у међнику Здебудов кусак који бслежи Раваничка 
повеља из 1381. Ту имамо од њега новије придевско образовање на -ов као у 
пољ. Zd:iebqdow, а у 3(д)ебуђа архаични придев на -јв као у чеш. Zdebuze 
(ves), тако да име Зебуђа упркос недостатку ранијих помена смемо уврстити 
у најранији словснски слој (Лома 1989, 16). Из истог разлога ту стављамо 
друге /-посесиве, као Хранче (савремени придев гласио би (Х)ранково), Ро- 
мач ('Хромчев’). Такође су нам тек из новијих записа познати топоним Пир- 
литор, хидроним Буна, а ниједан се не тумачи из српског језика; овај други 
очито је истог порекла као истоветно име реке у Херцеговини, од латинског 
Bona ’Добра (Вода)’ и могао би бити или супстрат или рани романски ад- 
страт, пошто је у румунском bun ’добар’ од лат. bonus (уп. најскорије Loma 
2000, 107); што се тиче Пирлитора, то је изведеница рум. суфиксом -tor лат. 
порекла, као Дурмитор, Виситор, од рум. глагола а plrli 'палити’ словенског 
порекла (наше прљити), у значењу ’Палеж’ (уп. Skok III 46), и очито не мо- 
же бити старија од средњег века. 

Што се пак тиче самих Пљеваља и пљеваљске околине, слојевитост овда- 
шње топонимије покушао сам да испитам у једном чланку објављеном пре 
тринаест година (Лома 1989). Као могуће име из предсловенског слоја ту 
сам истакао сам топоним Пљевља. Допуштајући, додуше, да посреди може 
бити релативно скорашње српско образовање од пљева, како се ово име 
градиционално тумачи, указао сам и на алтернативну могућност, да је по- 
среди одраз предсловенског имена, било лат. *Pelvis у значењу 'котлина’, 
било предримског *Pelva, истоветног имену данашње реке Пливе, у вези са 
претпоставком о пресељењу (тачније присилној депортацији) становништва 
из западног у овај, источни део провинцијс Далмације у римско доба. Нови- 

ја истраживања, међутим, указују, у склопу исте претпоставке, на Splonum 
као могућу допуну имена муниципија S. У вези с тим сагледавам, додуше, 
доста магловиту, могућност, да се данашње, српско име града повеже са тим 
предримским топонимом. Наизглед, између гласовних ликова Splonum и Пље- 
вља јаз је предубок, али међу раним записима топонима Пљевља има таквих, 
где му се основа завршава на н или њ уместо љ: Pleuna, Plevgne, Plevignane, 
као и таквих, где се јавља једно почетно s-: de splevglie, de Spleva. 1 Ти облици 
ca c- и њ- могу се схватити као секундарни, али то не морају бити. Замислив 
је праоблик *Splevna, чије је почетно с- отпало декомпозицијом у везама и(з) 
Сплевне > ис Плевне, а н прешло у љ (или се, у облицима као Плевје, изгуби- 
ло) дисимилацијом у етнику Плевњане > Плевљане или Плевјане, за какву 
има аналогија, нпр. Думљани код Пријепоља од Думњани (Лома 1989, 27). 
Гласовни склоп *SpIevna већ се може поредити са Splaunon, како гласи ан- 
тички топоним у запису Диона Касија, премда ни то поређење не допушта 
да се словенски облик непосредно изведе из предсловенског, већ само по- 
средством неких непосведочених карика у ланцу преузећа, што намеће још 
већи опрез према овој претпоставци. 

У раду из 1989. расправљао сам и о имену села код Пљеваља Збљево, 
просудивши га као могућ латински остатак. Одиста, уважавајући законито- 
сти ране словенске замене латинских гласова, оно се лепо изводи из латин- 
ске синтагме sub Iove ’под Јупитером’, тј. под брдом посвећеним Јупитеру. 
Са семантичке стране та етимологија позива се на чињеницу да је у близини 
нађен Јупитеров жртвеник. Свеједно ја сам је предложио тек пошто сам, 
како сам тада веровао, искључио све могућности прихватљиве словенске 
етимологије овог имена. Но накнадно сам запазио да се пољски топоними 
Zdbiow поред Stbiow, Zdbiowa, данас Zbijewa (Nieckula 1971, 236) формално 
подударају, све до у род, са српским Збљево. Они се изводе од старе словен- 
ске речи *sihbbjb 'дивља мачка’. Та реч се иначе код нас није сачувала, али се 
у топонимији често чувају лексички реликти који су нестали из живог гово- 
ра, па ми се данас чини једино методолошки исправно узети да је и наш 
топоним истога порекла као пољски, дакле избрисати га из списка могућих 
предсловенских остатака, али га истовремено уписати у подједнако зани- 
мљив рани словенски слој овдашње топонимије. 

У тај слој свакако спада и назив Брезница, премда су, за разлику од 
имена као Зебуђа или Збљево, и реч која му је у основи и суфикс којим је 
образован препознатљиви у данашњој језичкој свести. Свеједно, ова топо- 
номастичка формација врло је стара, јер се среће широм словенског света и 
самим тим потиче из прасловенске епохе. 1 2 У овом конкретном случају има- 

1 Овај последњи облик преноси Ћук 2000, 58. 

2 У својој монографији Жетелска бележи само на западнословенском терену 34 имена 
Koja се своде на прасл. *Ber:bnica, од тога 11 хидронима (Rzetelska-Feleszko 1978, 17). 

мо још неке додатне показатеље древности пљеваљске Брезнице. Додуше, 
тобожњи Брезник из десетог века код Константина Порфирогенита нити има 
везе са Брезницом нити уопште постоји као податак, али се из других разло- 
га сме узети да је име Брезница, као назив за данашњу Ћехотину, већ тада 
постојало. На то указује сложеница Врхубрезница, врло архаична по томе, 
што у првом делу има локатив старе у-основе од врх. Иначе је сам тај тип 
сложеница са epx(y)- и усти- од имена река ( Врхбосна, Врхпрача, Усти- 
прача, Устибар) карактеристичан за најстарији словенски слој у топоними- 
ји српских земаља, а стоји у вези са територијалном поделом на жупе. 3 Дру- 
ги показатељ релативне старине назива Брезница је то што га је у својству 
имена реке потиснуо, „преслојио” назив Тјехотина, који сам мора бити врло 
стар, можда и преко хиљаду година, ако сам својевремено био у праву до- 
водећи носиоца старинског личног имена Тјехота које му је у основи у везу 
са Дукљаниновим Тјехомилом или Тјехомиром, претком Немањиним, који 
је за подвиг у борби против Угара почстком X века добио од Часлава дрин- 
ску жупанију. Као поткрепа тој вези служила би чињеница да се име Нема- 
ња, Немањић очувало у овдашњој топонимији и дубровачким изворима као 
назив локалног властеоскогрода, о чему су у скорије време, у зборнику дру- 
гог по реду скупа у Пљевљима писали Синиша Мишић и Ружа Ћук (2000). 

Врло вероватан пример ранијег, влашког адстрата на подручју града 
Пљеваља представља име потока код манастира Св. Тројице Бисерка (Лома 
1989, 22 д.). Као и истоветно име села код ушћа Топлице у јужну Мораву, 
поменуто крајем XIV века, крај којег се налазила стара црква Св. Николе, и 
овај хидроним неће имати везе са бисером, него са оближњом црквом, и то 
вероватно не са данашњим манастиром Св. Тројицс из XVI века, него са 
црквеном грађевином која му је на истом месту претходила. На румунском 
’црква’ се каже biserica, од лат. basilica, а из румунског је српски назив би- 
серка ’црква’, посведочен у тајном језику сиринићких зидара са падина 
Шар-планине. 

Коначно, млађи адстрат на овом месту заступа турски назив града Ta$li- 
се 'Камсница’. 

Овај пресек кроз топонимијске слојеве завршићемо излетом у околину 
Пљеваља, да бисмо размотрили један топономастички проблем који има и 
своју историјско-географску релеванцију. 

У буковичкој општини пљеваљског среза има село Кржава. Помиње се 
у турским изворима од 1477. као велико и добро насељено село са рудником 
железа и као зимовник влаха кричке нахије (Aličić 1985, 7 д.; 29). Исто име 
носе речица у Рађевини и село на њој, југозападно до Крупња. Ту се овај 
топоним помиње у турским пописима од 1528, и то као друго име самог 


3 О старој жупи Брезници в. Томовић 1999. 

Крупња (Бојанић 1986, 137, 173 дц.). ДушанкаБојанић, којајеобјавилаиоб- 
радила турске пописе Крупња и околине, претпоставља, op.cit. 138, да је ово 
име пренесено из околине Пљеваља у Рађевину почетком турског раздобља, 
као и само обласно име Рађевина, с обзиром на то да су исти они власи 
кричанске нахије који су зимовали у Кржави летовали у месту званом Рађе- 
во, на чије би име данас подсећао назив Рађевићи на два места у пљеваљ- 
ском крају (тако се зове једно село у некадашњој бољанићкој општини и 
заселак села Дужице у буковичкој општини). Други назив за Рађевину у тур- 
ским пописима XV-XVI века, Завршје, потицало би из околине Горажда или 
са Пивске планине. И имена неколико других рађевских села била би по 
Душанки Бојанић донета у исто доба из овог краја. Тако би данас ишчезло 
село Суводање или Мрковићи у оба своја имена чувало успомену на два 
суседна села код Горажда, Суходање и Мркојевићи, рађевски Костајник био 
би назван по истоименом селу близу Устипраче, а рађевски Бастав можда по 
Бастасима недалеко од пљеваљске Кржаве (ор. cit. 137-140). Могло би се 
навести још таквих сазвучности између горњег и доњег Подриња, на при- 
мер име рек сЉубовиђа. Оне не имплицирају нужно пренос из једне области 
у другу, а ако је таквих прсноса и било, тешко их је датирати. У најмању 
руку, за име области Рађевина знамо да је старије од XV века, јер се помиње 
већ у угарској повељи из 1392. ( Ragys ) и у уговору у Тати из 1426. ( Radio ), па 
претпоставка да су га у западну Србију донели крички власи почетком тур- 
ског доба отпада. Или је пренесено знатно раније, у доба старе српске држа- 
ве, или преноса уопште није било, бар не у том смеру, што се чини вероват- 
није, с обзиром на Рађев камен и предања исплетена око њсга, 4 која указују 
на велику старину и дубоку укорењеност предеоног имена Рађевина у сливу 
српског Јадра. 

Што се тиче етимологије имена Кржава, оно се може поредити са 
придевом кржав 'неразвијен, кржљав' који има своје словенске паралеле у 
буг. КЂжрав 'смежуран, мршав, слаб, неразвијен’, рус. дијал. коржавип ’мали, 
неугледан, слабуњав’. Остаје отворено да ли је истог порекла хомонимни 
придев коржавнп у значењу 'окорео, тврд, храпав’, укр. коржавип 'осушен 
и тврд (о кожи)’. Исти, или истозвучан придев, долази у руском и бугарском 
и у трећем значењу, које је нама овде посебно занимљиво: коржавнп ’зар- 
ђао, прљав, блатњав’, буг. кгжрав 'прљав, блатњав’ поред буг. кнржа ’np- 
љавштина, блато’. Штавише, у новгородском дијалекту руског језика среће- 
мо поименичење овог придева у женском роду коржава ’мочварно место, 
гвожђевито блато’, које се гласовно подудара са српским Кржава. Могло би 
се радити и о два паралелна, међусобно независна придевска поименичења, 


4 В. прво ичдање Вуковог Српскогрјечника из 1818, s.v. Рађевина и СЕЗб LXXXVJJI, стр. 
206 д. 

алн сам придев није потврђен у српском, бар не у одговарајућем значењу, 
док између сх. топонима и руског топографског апелатива постоји поред 
формалне и једна специфична семантичка подударност: овај други означава 
гвожђевита блата, а у обе Кржаве, и у полимској и у рађевској, били су 
рудници железа. Стога из поређења српског са руским обликом произлази 
могућност реконструкције прасловенског топографског термина */a,ržava 
везаног за локације на којима има железне руде. 5 

Aleksandar Loma 

FROM ТНЕ HISTORICAL TOPONYMY OF THE REGION OF PLJEVLJA 


Биттагу 

In the northem part of Montenegro, as elsewhere on the Serbian territory, 
three principal layers of place names can be distinguished: Slavic layer as the 
basic one and, in regard to it, an earlier substratum composed of both Pre-Roman 
and Latin relics, and a later adstratum, consisting mainly in Wallachian (Ruma- 
nian) and Turkish admixtures. The present paper resumes and partly revises the 
results of a former one, from 1989, where the toponymical stratigraphy of the city 
of Pljevlja with its surroundings was sketched. Here some altemative interpreta- 
tions are proposed ( Pljevlja perhaps originally *SpIevna, from Pre-Roman 
Splaunon ) and some corrections made ( Zbljevo going back to an archaic Slavic 
designation of the wild cat rather than to Latin sub love). For the first time the 
name Krzava is discussed, designating a former iron-mine; it is explained, too, as 
a Slavic archaism, with a parallel in Russian koržava ’ferrous water’. 

